Ще започне ли Трета световна война заради Абхазия? - БЛИЦ
Възможно ли е да се стигне до война между Русия и НАТО заради Абхазия и Южна Осетия? На този въпрос отговори началникът на бюрото за връзка на Северноатлантическия алианс в Грузия Уилям Лахю. В интервю за в. „Комерсант” той изключи подобен сценарий. По думите му присъствието на руски войници няма да спре присъединяването на Грузия към НАТО, пише факти.бг. Подобно на Южна Осетия, в Абхазия също голяма част от гражданите имат руски паспорти. Преди време в Москва президентът на самопровъзгласилата се република Леонид Тибилов заяви, че Южна Осетия трябва да използва историческия шанс и да се присъедини към „братска Русия”.Според представителя на НАТО Алиансът не иска война с руснаците в Абхазия. Той заяви, че при получаване на покана за присъединяване, Грузия трябва да реши как да действа относно статута на тези територии, защото „никой няма да задейства член пети в тези райони”.